ലേഡി ചാറ്റർലീസ് ലവർ

ലേഡി ചാറ്റർലീസ് ലവർ  ഇംഗ്ലീഷ് സാഹിത്യകാരനായ ഡി.എച്ച്. ലോറൻസ് എഴുതിയ് ഒരു നോവലാണ്. ആദ്യമായി 1928 ൽ സ്വകാര്യമായി ഇറ്റലിയിൽ പ്രസിദ്ധീകരിക്കുകയും പിന്നീട് 1929 ൽ ഫ്രാൻസിലും ആസ്ട്രേലിയയിലുമായി പ്രസിദ്ധപ്പെടുത്തുകയും ചെയ്തു. 1960 വരെ ഈ കൃതി സൂക്ഷ്മാവലോകനം ചെയ്യപ്പെടാതെയിരുന്നതാൽ യു.കെ.യിൽ പരസ്യമായി പ്രസിദ്ധീകൃതമായിട്ടില്ലായിരുന്നു. പ്രതിപാദ്യ വിഷയത്തിൽ അശ്ലീലവും അസഭ്യ വാചകങ്ങളുമുണ്ടായിരുന്നതിനാൽ പെൻഗ്വിൻ ബുക്സ് കോടതി നടിപടികളിലേയ്ക്കു വലിച്ചിഴക്കപ്പെടുകയും കോടതിയിൽ പെൻഗ്വിൻ ബുക്സ് കേസ് വിജയിക്കുകയും ചെയ്തു. താമസംവിനാ നോവലിൻറെ 3 മില്ല്യൺ കോപ്പികൾ വിറ്റഴിക്കപ്പെടുകയുണ്ടായി. ഈ നോവലിലെ പ്രതിപാദ്യവിഷയത്തിൻറെ പേരിൽ നോവൽ കുപ്രസിദ്ധിയാർജ്ജിച്ചിരുന്നു. ഒരു തൊഴിലാളി വർഗ്ഗത്തിലുള്ളയാളും സമൂഹത്തിലെ ഉയർന്ന നിലയിലുള്ള സ്ത്രീയും തമ്മിലുള്ള ശാരീരികവും വൈകാരികവുമായി ബന്ധമായിരുന്നു കഥയുടെ മുന്നോട്ടുള്ള ഗതിയെ നിർണ്ണയിച്ചിരുന്നത്. പൂർണ്ണമായി പ്രിൻറു ചെയ്യാൻ സാധിക്കാത്തവണ്ണം അസഭ്യ വാചകങ്ങളുടെ വിവരണം നോവലിൽ ഉൾക്കൊണ്ടിരുന്നു. 

 അവലംബം